stanford-oval/wikipedia huggingface dataset:
Eino Nikkilä

Eino Johannes Nikkilä (13. huhtikuuta 1904 Pirkkala – 27. toukokuuta 1985 Järvenpää) oli suomalainen kansatieteilijä ja valokuvaaja. Hän toimi myös Kansallismuseon amanuenssina vuodesta 1936.
Helsingin yliopistossa opiskellut Nikkilä osallistui 1920–1930-luvuilla useille ns. kotiseuturetkille, joita yliopiston eri osakunnat järjestivät. Niiden tarkoituksena oli tallentaa maaseudun katoavaa elämäntapaa. Satakuntalaiseen osakuntaan kuulunut Nikkilä suuntasi matkansa luonnollisesti kotimaakuntaansa. Erityisesti häntä kiehtoi maakunnan karu pohjoisosa, Etelä-Pohjanmaan ja Hämeen rajaseutu. Nikkilä teki myös useita retkiä Porin pohjoispuoliselle rannikkoalueelle. Kokemäenjoen laakson sekä Ala-Satakunnan hän sen sijaan jätti kokonaan huomiotta.
Nikkilän varhaisimmat valokuvat ovat Suoniemen Sarkolasta vuodelta 1929. Muita hänen merkittävimpiä kuviaan olivat muun muassa ajoverkkokalastus Merikarvialla vuonna 1934 ja kutunjuuston valmistus Tyrväällä 1938. Vuonna 1935 Nikkilä tallensi onnistuneimmat otoksensa, kun hän kuvasi Iisakki Juholaa valmistamassa eränkävijöiden ikivanhaa muinaisruuhea, haapiota, Ahlaisten Uksjärvellä. Sadan kuvan sarjaa pidetään suomalaisen etnografisen valokuvauksen mestariteoksena. Aiheesta valmistui Nikkilän johdolla myös elokuva, josta on kuitenkin säilynyt vain katkelmia.
Yhteensä Nikkilä kuvasi retkillään noin 1 400 valokuvaa. Myöhemmin Järvenpäässä asuessaan hän kuvasi muun muassa Jean Sibeliuksen hautajaisia vuonna 1957. Jatkosodan aikana Nikkilä oli mukana Valtion tieteellisessä Itä-Karjalan toimikunnassa, joka teki tutkimuksia suomalaisten miehittämillä alueilla Itä-Karjalassa. Eino Nikkilän kirjallinen tuotanto käsittää lähinnä Satakuntalaisen osakunnan Satakunta-sarjassa julkaistuja artikkeleita. Lisäksi hän julkaisi teoksen Suksien tarina (WSOY 1966), joka on kattavimpia Suomessa tehtyjä tutkimuksia muinaisista suksilöydöistä.
Aiheesta muualla

Eino Nikkilä Elonetissä.
Eino Nikkilän kuvasarja Jean Sibeliuksen hautajaisista
Dajana Dengscherz

Dajana Dengscherz (s. 3. joulukuuta 1996) on itävaltalainen alppihiihtäjä.
Dengscherz kilpaili alppihiihdon maailmancupissa ensimmäisen kerran Val d’Isèressä joulukuussa 2015. Maailmancupin pisteille hän ylsi ensimmäisen kerran Altenmarkt-Zauchenseen supersuurpujottelussa tammikuussa 2016 oltuaan 30:s. Toisen kerran hän saavutti saman sijoituksen Lake Louisen syöksylaskussa joulukuussa 2017. Nuorten MM-kilpailuissa Åressa 2017 hän saavutti supersuurpujottelussa pronssia.
Degania Alef

| Degania Alef |
| --- | --- |
 Degania Alef (takana) ilmakuvassa.
 Degania Alef
 Koordinaatit: 32°42′29″N, 35°34′29″E 
Valtio:  Israel
Hallintoalue:  Pohjoinen
Väkiluku (2018):  538
 
 degania.org.il 
Infobox OKVirheellinen NIMI-arvo: 
Degania Alef (hepr. ‏דגניה א׳‎) on kibbutsi Israelin Pohjoisella hallintoalueella Genesaretinjärven eteläpuolella. Degania perustettiin vuonna 1909 ja siitä tuli ensimmäinen kibbutsi vuonna 1911. Sen asukasluku oli vuoden 2018 lopussa 538.
Maantiede

Degania Alef sijaitsee Israelin pohjoisosassa Genesaretinjärven eteläpuolella. Sen naapurissa sijaitsee Degania Bet.
Historia

Degania perustettiin juutalaisen kansallisrahaston ostamalle maalle vuonna 1909. Ensimmäiset siirtolaiset tulivat Kinneretistä ja he olivat pyytäneet maata viljeltäväkseen Arthur Ruppinilta. He saivatkin koeajan maalla, jonka arabit olivat tunteneet nimellä Umm Juni. Koe oli taloudellisessa mielessä onnistunut, vaikkakin viljelijät muuttivat muualle vuoden kuluttua.
Vuonna 1911 paikalle saapui joukko juutalaisia siirtolaisia Venäjältä. He sopivat keskenään kollektiivitilan luomisesta ja paikasta tuli ensimmäinen kibbutsi. Kommuuniyhteisöjen ideologian kehitykseen vaikutti huomattavasti deganialainen A. D. Gordon. Kibbutsin ensimmäiset toimintavuodet olivat kuitenkin hankalia. Paikkaa vaivasivat esimerkiksi beduiinien tekemät hyökkäykset. Maanviljelyn menetelmät alkoivat tehostua ensimmäisen maailmansodan myötä. Vuonna 1920 kibbutsista lohkottiin toinen kibbutsi nimeltä Degania Bet ja myöhemmin kolmas Afikim.
Israelin itsenäisyyssota syttyi vuonna 1948 ja Syyrian armeijan joukot etenivät Jordanin länsirannalle. 20. toukokuuta hyökkäys saatiin kuitenkin pysäytettyä Degania Alefin tasalle kiivaissa taisteluissa, joiden muistomerkiksi jätettiin tuhottu syyrialainen panssarivaunu. Monet kibbutsit ajautuivat taloudellisiin vaikeuksiin talouskriisin aikana 1980-luvulla. Degania Alefissa päätettiin toimintojen yksityistämisestä vuonna 2007.
Talous ja kulttuuri

Degania Alefissa harjoitetaan intensiivistä maataloutta, jonka tukena ovat alueen runsaat vesivarat. Alueella kasvatetaan esimerkiksi avokadoja, banaaneja ja taateleita, sekä maito- ja siipikarjaa. Toolgal on paikallinen tehdas, joka on erikoistunut esimerkiksi timanttien työstämiseen tarvittavien työkalujen ja laitteiden valmistukseen. Tehdas työllistää noin 100 henkilöä.
Degania Alefissa sijaitsee Bet Gordonin museo ja opiskelukeskus. Itse kibbutsi sai vuonna 1981 palkinnon valtiolta ”erityisestä panoksesta” valtioon ja yhteiskuntaan. Se on ollut myös vuodesta 2000 Israelin aielistalla Unescon maailmanperintöluetteloon yhdessä Nahalalin kanssa.
Väestö

Degania Alefin asukasluku oli vuoden 2018 lopussa 538.
Aiheesta muualla

Kuvia tai muita tiedostoja aiheesta Degania Alef Wikimedia Commonsissa
Paikallinen rakennus.
Degania Alef ilmakuvassa vuodelta 1931.
Syyrialainen panssarivaunu.
Edgars Dīķis

| Edgars Dīķis> Henkilötiedot |
| --- | --- |
Syntynyt: 16. lokakuuta 1991 (ikä 32) Riika, Latvia
Kansalaisuus:   Latvia
Jääkiekkoilija
Pelipaikka:  puolustaja
Maila:  vasen
Pituus:  181 cm
Paino:  83 kg
Seura
Seura:  HK Zemgale/LLU
Sarja:  Mestis / Optibet Hokeja Līga
Pelinumero:  84
Pelaajaura
Pääsarjaura:  2008–
Aik. seurat:   SK LSPA/Riga (Latvia)  HK Juniors Riga (Latvia)  Jokipojat (Mestis)  Brest (Ranska/Ranska 1)  TMH Polonia Bytom (Puola)  Strasbourg (Ranska) 
Edgars Dīķis (s. 16. lokakuuta 1991 Riika, Latvia) on latvialainen jääkiekkoilija, joka pelaa Mestis-joukkue HK Zemgale/LLU:ssa. Hän on pelipaikaltaan puolustaja ja toimii joukkueen kapteenina.
Aiheesta muualla

Edgars Dīķis Elite Prospects. Everysport Media Group AB. (englanniksi)
Edgars Dīķis Eurohockey.com. (englanniksi)
Edgars Dīķis The Internet Hockey Databasessa (englanniksi)
Pelastusarmeijan museo

| Pelastusarmeijan museo |
| --- | --- |
Tyyppi:  Museo 
Sijainti:  Helsinki 
Kotisivut:  pelastusarmeija.fi/pelastusarm... 
Koordinaatit:  60°09′47″N, 24°56′10″E
 fiPelastusarmeijan museo 
Pelastusarmeijan museo on Pelastusarmeijan historiaa esittelevä museo Helsingissä. Museonäyttelyssä tuodaan esille lasten, köyhien ja päihteidenkäyttäjien parissa tehtyä työtä kautta aikojen, valotetaan ulkomailla palvelleiden upseereiden elämää ja Pelastusarmeijan eri työmuotojen historiaa.
Museo avattiin osoitteessa Uudenmaankatu 40 vuonna 1969. Vuonna 2009 museo avautui uudelleen osoitteessa Mikonkatu 20. Syksyllä 2017 museo muutti takaisin Uudenmaankadulle Pelastusarmeijan päämajan yhteyteen.
Pelastusameijan Helsingin II osaston käytössä ollut lontoolaisrumpu 1800-luvun lopulta.
Defuse (albumi)

| Defuse Defuse |
| --- | --- | --- |

Studioalbumin tiedot
 Julkaistu: 1. maaliskuuta 2006
 Formaatti: CD
 Tyylilaji: heavy metal
 Levy-yhtiö: Tuhma Records
Defusen muut julkaisut
|   | Defuse 2006 | Bangkok Addiction 2011 |
Defuse on suomalaisen samannimisen yhtyeen esikoisalbumi, joka julkaistiin 1. maaliskuuta 2006.
Kappaleet

Straight in Two
Killing Another Tear
Shot Down
Circle
Someday
Fall Apart
D.I.B.
Back n' Forward
Break the Rules
Swallow Your Shadow
MTF
Kokoonpano

Jani "Hylzy" Hyvärinen – laulu
Tero Karjalainen – basso
Timo Hämäläinen – kitara
Arto Ahonen – kitara
Jerkko Tapaninen – rummut
Arvostelut

Imperiumi.net:
Lammaszine: neutraali
Soundi:
Aiheesta muualla

Defuse discogs.com -sivustolla
Einari Kilpelä

Olavi Einari Kilpelä (5. marraskuuta 1937 Tervola – 1. joulukuuta 2016 Helsinki) oli suomalainen tekniikan tutkija. Hän väitteli tekniikan tohtoriksi vuonna 1970 tutkimuksella Theoretische Genauigkeitsuntersuchungen der in Finnland angewandten analytischen Bündausgleichungsmethode. Hän oli 1976–1993 Teknillisen korkeakoulun fotogrammetrian professori. Hän tutki ja kehitti ilma- ja satelliittikuvien tulkinnassa ja mittauksessa käytettäviä matemaattisia menetelmiä.
Kilpelä jäi 1994 eläkkeelle professorin työstä ja opiskeli sen jälkeen hopeasepäksi. Hän suunnitteli Helava-palkinnon mitalin ja Frederick J. Doyle -palkinnon mitalin.
Kilpelä nimettiin vuonna 2001 Fotogrammetrian ja kaukokartoituksen seuran kunniajäseneksi.
Aiheesta muualla

Einari Kilpelän CV. (Arkistoitu – Internet Archive)
Muistokirjoitus. Maankäyttö-lehti 1/2017.
Parikeskustelu

Parikeskustelu tai uudelleenarvottava parikeskustelu (engl. Re-evaluation Counseling tai Co-Counseling) on vertaistuen muoto, joka on saanut alkunsa Yhdysvalloissa 1950-luvulla. Parikeskustelu on tarkasti määritelty tapa ihmisille tukea toisiaan joko pareittain tai ryhmissä.
Parikeskustelulla ei ole mitään suoranaista tekemistä parisuhteiden kanssa, vaikka sen tekniikoita voikin käyttää edistämään parisuhteen toimintaa.
Perustaja Harvey Jackins julkaisi lukuisia kirjoja aiheesta. Myöhemmin myös muut parikeskustelijat ovat julkaisseet ajatuksiaan parikeskustelun nimissä.
Suomessa parikeskustelua on harjoitettu 1990-luvun alusta alkaen.
Aiheesta muualla

Re-evaluation Counseling (englanniksi)
Paul Robinson

| 0 | 1 | 2 |
| --- | --- | --- |

Henkilötiedot
Koko nimi: Paul William Robinson
Syntymäaika: 15. lokakuuta 1979 (ikä 44)
Syntymäpaikka:  Beverley, Englanti
Pelipaikka: maalivahti
Pituus: 193 senttimetriä
Seura
Seura:  Blackburn Rovers
Pelinumero: 1
Seurat
| Vuodet | Seura | O (M) |
| 1998–2004 2004–2008 2008–2015 2016–2017 |  Leeds United    Tottenham Hotspur    Blackburn Rovers  Burnley | 95 (0)   137 (1)   70 (0) |
Maajoukkue
| 2003–2007 |  Englanti | 41  (0) |
 Seurajoukkueuran tilastot kattavat vain kansalliset sarjat, päivitetty 21. maaliskuuta 2009.  Maajoukkueuran tilastot päivitetty 6. syyskuuta 2010.
Paul William Robinson (s. 15. lokakuuta 1979) on englantilainen jalkapallomaalivahti. Hän pelasi Englannin maajoukkueessa sekä seuratasolla Leeds Unitedissa, Tottenham Hotspurissa, Blackburn Roversissa ja Burnleyssä.
Robinson aloitti uransa Leeds Unitedissa. Hän pelasi aluksi seuran junioriakatemian riveissä ja johdatti seuran muun muassa FA Youth Cupin voittoon vuonna 1997. Robinson teki debyyttinsä aikuisten joukkueen avauskokoonpanossa syksyllä 1998 ottelussa Chelseaa vastaan ja piti ottelussa maalinsa puhtaana. Hän sai tilaisuuden pelata enemmän seuran avauksessa kaudella 2000–2001 tuolloisen ykköstorjujan Nigel Martynin ollessa loukkaantuneena. Robinson pelasi kauden aikana 16 ottelua Valioliigassa ja kuusi Mestarien liigassa.
Robinson vakiinnutti paikkansa Leedsin ykkösmaalivahtina kaudella 2002–2003 ja piti asemaa hallussaan kahden kauden ajan. Kaudella 2003–2004 Leedsin talousvaikeudet olivat kasvaneet entisestään ja myös seuran pelillinen menestys oli heikompaa kuin vuosiin; tuloksena oli lopulta seuran putoaminen Valioliigasta. Robinson siirtyi toukokuussa 2004 Tottenham Hotspuriin 1,5 miljoonan punnan siirtosummalla. Hän toimi Tottenhamissa ykkösmaalivahtina. 26. heinäkuuta 2008 Robinson siirtyi Blackburn Roversiin 3,5 miljoonalla punnalla kun Tottenham Hotspur oli aikaisemmin hankkinut Heurelho Gomesin ykkösmaalivahdikseen kaudelle 2008–2009.
Vuonna 2007 Robinson teki ensimmäisen maalinsa Englannin valioliigan ottelussa Watfordia vastaan. Vapaapotku maalialueen reunalta yllätti Watfordin maalia vartioineen Ben Fosterin.
Maajoukkueura

Robinson teki debyyttinsä Englannin maajoukkueessa helmikuussa 2003 ystävyysottelussa Australiaa vastaan. Hän tuli kentälle vaihdosta. Robinson oli pelannut viisi maaottelua, kun hänet valittiin Englannin kokoonpanoon vuoden 2004 EM-kilpailuihin, joissa hän toimi joukkueen kakkosmaalivahtina David Jamesin ollessa ykkösmaalivahti. EM-kilpailujen jälkeen Robinson otti haltuunsa maajoukkueen ykköstorjujan paikan. Vuoden 2006 Saksan MM-kilpailuissa hän oli Englannin maalilla joukkueen kaikissa otteluissa ja maa eteni puolivälieriin, joissa tuli tappio Portugalia vastaan rangaistuspotkukilpailussa. MM-kilpailujen jälkeen hän oli pelannut maajoukkueessa yhteensä 26:ssa ottelussa. EM-karsintojen 2008 aikana Robinson joutui kovan kritiikin alle päästettyään muutaman helpon maalin. Englanti ei päässyt EM-kisoihin ja Robinson menetti paikkansa Englannin ykkösmaalivahtina. Elokuussa 2010 Robinson ilmoitti lopettavansa maajoukkuepelit. Hän pelasi urallaan 41 maaottelua.
Muuta

Robinson on naimisissa ja hänellä on kaksi lasta.
Seurat

Leeds United FC
Tottenham Hotspur FC
Blackburn Rovers FC
Aiheesta muualla

Robinsonin profiili theFA.comin sivuilla
Englannin joukkue – Jalkapallon EM-kilpailut 2004
1 James |
2 G. Neville |
3 A. Cole |
4 Gerrard |
5 Terry |
6 Campbell |
7 Beckham |
8 Scholes |
9 Rooney |
10 Owen |
11 Lampard |
12 Bridge |
13 Robinson |
14 P. Neville |
15 King |
16 Carragher |
17 Butt |
18 Hargreaves |
19 J. Cole |
20 Dyer |
21 Heskey |
22 Walker |
23 Vassell |
Valmentaja Eriksson
Englannin joukkue – Jalkapallon MM-kilpailut 2006
1 Robinson |
2 Neville |
3 A. Cole |
4 Gerrard |
5 Terry |
6 Ferdinand |
7 Beckham |
8 Lampard |
9 Rooney |
10 Owen |
11 J. Cole |
12 Campbell |
13 James |
14 Bridge |
15 Carragher |
16 Hargreaves |
17 Jenas |
18 Carrick |
19 Lennon |
20 Downing |
21 Crouch |
22 Carson |
23 Walcott |
Valmentaja Eriksson
Eckerö församling

| Eckerö församling (Eckerön evankelis-luterilainen seurakunta) |
| --- | --- |
Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Porvoon hiippakunta
Rovastikunta:  Ahvenanmaan rovastikunta
Kirkkoherra:  Mårten Andersson
Pääkirkko:  Eckerön kirkko
Jäseniä:  712, 76,6% kunnan väkiluvusta (v. 2016)
Aiheesta muualla
Eckerö församling
Infobox OKVirheellinen NIMI-arvo: 
Eckerön kirkko.
Eckerö församling  on Porvoon hiippakunnan Ahvenanmaan rovastikuntaan kuuluva ruotsinkielinen Suomen evankelis-luterilaisen kirkon seurakunta. Sen jäseniä ovat kaikki Eckerössä kirjoilla olevat Suomen evankelis-luterilaisen kirkon jäsenet. Seurakunta on Suomen läntisin. Sen kirkkona toimii Eckerön kirkko. Seurakunnan kirkkoherrana toimii Mårten Andersson.
Papisto

Seuraavat henkilöt ovat toimineet Eckerön seurakunnan kirkkoherroina:
1982→ Mårten Andersson
1997–1998: vt. Liisa Andersson
Aiheesta muualla

Kotisivut (Arkistoitu – Internet Archive)
Degeneration

| Degeneration Mors Subita |
| --- | --- | --- |

Studioalbumin tiedot
 Julkaistu: 20. maaliskuuta 2015
 Tyylilaji: death metal
 Kesto: 39.35
 Levy-yhtiö: OneManArmy
Listasijoitukset
  Suomen virallinen lista: 26.
Mors Subitan muut julkaisut
| Human Waste Compression 2011 | Degeneration 2015 | Into the Pitch Black 2018 |
Degeneration on suomalaisen death metal -yhtye Mors Subitan toinen studioalbumi. Se julkaistiin 20. maaliskuuta 2015 levymerkillä OneManArmy.
Kappaleesta ”Degenerate” kuvattiin musiikkivideo.
Albumi nousi Suomen virallisen listan sijalle 26.
Kappaleet

Degenerate – 3.13
Resistance – 4.21
End Complete – 4.06
World Separated – 4.08
Release – 2.07 (instrumentaali)
Reform – 3.06
Cult of Mischief – 3.40
Turmoil – 4.59
Divine Is a Fraud – 4.56
Last Journey – 4.59
Kokoonpano

Eemeli Bodde – laulu
Mika Lammassaari – kitara, laulu
Mika Junttila – bassokitara
Ville Miinala – rummut
Kokoonpano > Tuotanto

Aksu Hanttu – miksaaja
Svante Forsbäck – masteroija
Arvostelut

Imperiumi.net:
Kaaoszine: 9/10
Aiheesta muualla

Degeneration Discogsissa. (englanniksi)
Albumi Degeneration Encyclopaedia Metallum -sivustolla (englanniksi)
D-Generation X: In Your House

D-Generation X: In Your House oli showpaini pay-per-view (PPV) tapahtuma, minkä World Wrestling Federation tuotti. Se pidettiin 7. joulukuuta, 1997 Springfield Civic Centerissä Springfield, Massachusettsissa. Tämä oli 19. In Your House PPV. Paikan päällä yleisöä oli yli 6 000 katsojaa.
Taustaa > Ligh Heavyweight Mestaruus turnaus

Turnaus pidettiin 3. marraskuun ja 7. joulukuun, 1997 välillä. Turnauksessa selvisi uusi ja ensimmäinen WWF Light Heavyweight Mestari World Wrestling Federationin alaisuudessa. Semifinaaleissa Scott Taylorin ja Brian Christopherin väliseen kamppailuun sekaantui Kane, minkä seurauksena Christopher voitti ottelun.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Neljännesvälierät (Raw is War) | Neljännesvälierät (Raw is War) | Neljännesvälierät (Raw is War) |  |  | Semifinaali (Raw is War) | Semifinaali (Raw is War) | Semifinaali (Raw is War) |  |  | Finaali (In Your House: D-Generation X) | Finaali (In Your House: D-Generation X) | Finaali (In Your House: D-Generation X) |
 
|   | 3. marr. |  Águila | selätys |   |  |  |  |  |  |  |  |  |  |
|  | Hershey |  Super Loco |   5:12   |   |  |  |  |  |  |  |  |  |  |
|  | Hershey |  Super Loco |   5:12   |   |   | 25. marr. |  Águila | selätys |   |  |  |  |  |
|  |  |  |  |   |   | 25. marr. |  Águila | selätys |   |  |  |  |  |
|  |  |  |  |   |   | Roanoke |  Taka Michinoku |   6:19   |   |  |  |  |  |
|  | 10. marr. |  Taka Michinoku | selätys |   |   | Roanoke |  Taka Michinoku |   6:19   |   |  |  |  |  |
|  | 10. marr. |  Taka Michinoku | selätys |   |  |  |  |  |   |  |  |  |  |
|   | Ottawa |  Devon Storm | 5:00 |   |  |  |  |  |   |  |  |  |  |
|  |  |   |   |   |   |   |   |   |   |   | 7. joulu kuuta |  Taka Michinoku | selätys |
|  |  |   |   |   |   |   |   |   |   |   | Springfield |  Brian Christopher |  12:00  |
|   | 11. marr. |  Eric Shelley | selätys |   |  |  |  |  |   |  |  |  |  |
|  | Cornwall |  Scott Taylor | 5:27 |   |  |  |  |  |   |  |  |  |  |
|  | Cornwall |  Scott Taylor | 5:27 |   |   | 25. marr. |  Scott Taylor | unoht. |   |  |  |  |  |
|  |  |  |  |   |   | 25. marr. |  Scott Taylor | unoht. |   |  |  |  |  |
|  |  |  |  |   |   | Roanoke |  Brian Christopher |  ? |   |  |  |  |  |
|  | 24. marr. |  Brian Christopher | selätys |   |   | Roanoke |  Brian Christopher |  ? |   |  |  |  |  |
|  | 24. marr. |  Brian Christopher | selätys |   |  |  |  |  |  |  |  |  |  |
|   | Fayetteville |  Flash Flanagan | 3:30 |   |  |  |  |  |  |  |  |  |  |
Matsit ja tulokset

| # | Matsit | Stipulaatiot | Aika |
| --- | --- | --- | --- |
| 1 | Taka Michinoku voitti Brian Christopher | Tavallinen matsi uudesta WWF Light heavyweight Mestaruudesta | 12:02 |
| 2 | Los Boricuas (Miguel Pérez, Jr., Jesus Castillo, Jr., ja Jose Estrada, Jr.) voitti Disciples of Apocalypsen (Chainz, Skull, ja 8-Ball) | 6-miehen tag team matsi | 07:57 |
| 3 | Butterbean voitti Marc Meron diskauksella | "Kestävä mies matsi" | 4. erä: 0:10 |
| 4 | New Age Outlaws (Billy Gunn ja Road Dogg) (c) voitti The Legion of Doomin (Hawk ja Animal) diskauksella | Tag Team matsi WWF Tag Team Mestaruudesta | 10:33 |
| 5 | Hunter Hearst Helmsley (Chynan kanssa) voitti Sgt. Slaughterin | Boot Camp matsi | 17:39 |
| 6 | Jeff Jarrett voitti The Undertakerin diskauksella | Tavallinen matsi | 06:56 |
| 7 | Steve Austin (c) voitti The Rockin | Tavallinen matsi WWF Intercontinental Mestaruudesta | 05:37 |
| 8 | Ken Shamrock voitti Shawn Michaelsin (c) (Hunter Hearst Helmsleyn ja Chynan kanssa) diskauksella | Tavallinen matsi WWF Mestaruudesta | 18:29 |
In Your House kronologia

Edellinen: Badd Blood: In Your House
Seuraava: No Way Out of Texas: In Your House
Shawn Michaels "HBK" säilytti WWF Mestaruuden päätapahtuma matsissa
Eilert Bøhm

| Mitalit | Mitalit | Mitalit |  |
| --- | --- | --- | --- |
|  Eilert Bøhm vuonna 1920. |  Eilert Bøhm vuonna 1920. |  Eilert Bøhm vuonna 1920. |  |
Maa:   Norja
Miesten voimistelu
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | vapaa systeemi, joukkuekilpailu |  |
Eilert Steensrud Bøhm (17. heinäkuuta 1900 Moss – 1. helmikuuta 1982 Moss) oli norjalainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan systeemin joukkuekilpailussa.
Eino Nousiainen

Eino Jussi Nousiainen (26. joulukuuta 1888 Sippola – 19. helmikuuta 1962 Helsinki) oli suomalainen maanviljelysneuvos, virkamies ja yritysjohtaja.
Henkilöhistoria

Nousiaisen vanhemmat olivat ratavartija, maanviljeljä Juho Nousiainen ja Maria Tarvanen ja puoliso vuodesta 1920 agronomi Katri Lempi Sarajas, aiemmin Andell. Nousiainen tuli ylioppilaaksi Helsingin maanviljelyslyseosta 1911 ja valmistui agronomiksi ja filosofian kandidaatiksi 1914. Hän oli valmistuttuaan Pellervo-Seuran ja Osuuskassojen Keskuslainarahaston piirikonsulentti, kunnes siirtyi Hankkijan palvelukseen. Hankkijan siemenosaston johtajana ja johtokunnan jäsenenä Nousiainen toimi 1919–1928, kunnes hänet valittiin vasta perustetun Valtion viljavaraston johtajaksi. Sieltä hän siirtyi toimitusjohtajaksi Karjakuntaan 1936 ja toimi tässä tehtävässä aina vuoteen 1951 asti. Nousiainen oli myös tukkuliike Vientikunta Munan johtokunnan jäsen 1923–1937 ja puheenjohtaja 1926–1937 ja hänellä oli useita luottamustehtäviä. Nousiainen sai maanviljelysneuvoksen arvon 1943. Hän menehtyi helmikuussa 1962 liikenneonnettomuudessa, jäätyään raitiovaunun töytäisemäksi Mannerheimintiellä.
Julkaisuja

Eräitä maamme siementuotantoa ja siemenkauppaa koskevia näkökohtia, 1922.
Maataloustavarain kaupasta Suomessa: maataloustarvikkeiden ja kasvinviljelystuotteiden kauppa, 1929. Maa ja metsä -teos, 3. osa, ss. 575–602.
Vientikunta Munan kymmenvuotisesta toiminnasta, 1932.
Kotimaisen viljan hinnanmuodostuksesta, 1935. Radioesitelmä 27.5.1935.
Teurastamoliikkeiden välityspalkkioista ennen lihakaupan säännöstelyä ja nykyisin, 1941. Esitelmä 11.3.1941.
Karjakunta r.l.  1919–1943, 1944. Eino Nousiainen, Toivo Litko.
"Trettioåriga kriget" inom den lantbrukskooperativa slaktdjurshandeln, 1950.
Pentálofos

Pentálofos (kreik. Πεντάλοφος, ”Viisi kukkulaa”) voi viitata seuraaviin paikkoihin Kreikassa:
Pentálofos, kylä Vóion kunnassa Kozánin alueyksikössä Länsi-Makedonian alueella
Pentálofos, kaupunki Oraiókastron kunnassa Thessalonikin alueyksikössä Keski-Makedonian alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pentálofos”, voi hakea sivunnimihaulla, laajalla sivunnimihaulla tai tekstihaulla.
Peter Mickwitz

Mickwitz Göteborgin kirjamessuilla 2016.
Peter Lorenz Mickwitz (s. 5. huhtikuuta 1964 Helsinki) on suomenruotsalainen kirjailija, runoilija ja kääntäjä. Hän on Suomen PEN ry:n puheenjohtaja vuodesta 2022.
Mickwitz valmistui filosofian maisteriksi Helsingin yliopistosta 1989. Hänen esikoisrunokokoelmansa I ljuset ilmestyi vuonna 1991. Hänelle myönnettiin Tanssiva karhu -runopalkinto 2005 kokoelmasta För vad kroppen är värd. Vuonna 2007 hänet palkittiin Längmanin palkinnolla.
Mickwitz sai valtion viisivuotisen kirjallisuuden taiteilijaprofessoriapurahan 2014–2018. Vuonna 2015 Mickwitz ja Pauliina Haasjoki saivat Kääntäjäkarhu-palkinnon Gunnar Björlingin teoksen Auringonvihreä suomennoksesta. Runeberg-palkinnon Mickwitz voitti 2024.
Mickwitzin vanhemmat olivat Johan Mickwitz ja Margaretha Mickwitz (o.s. Roshier-Holmberg).
Julkaisuja

I ljuset (1991)
Om (1993)
Som du i mig nej (1997)
Detta sjunkande (2000)
För vad kroppen är värd (2004)
Lasinen avaruusalus: valikoima runoja.  Suomentanut Jyrki Kiiskinen. Helsinki:  Tammi, 2006.  ISBN 951-31-3464-4.
Där bara diset återstår av paradiset (2007)
Förlorat: 4 essäer (2010)
Som du gör cirklar runt detta utanför (2012)
Lyhytproosaa: se mikä avautuu.  Suomentanut Kristiina Lähde. Helsinki:  Teos, 2016.  ISBN 978-951-851-569-5.
Känslornas mysterier (2016)
Leksikon (2018)
Solen går ner det verkar omöjligt (2019)
Bo i ett hus som ligger i mörkret (2021)
Skuggorna, alla skuggor: En essä, essäer (2022)
Misslyckad i en uggla (2023)
Aiheesta muualla

Circlar runt detta utanför Mickwitzin verkkosivut/blogi (ruotsiksi)